Diari Oficial de la Generalitat Valenciana


Sumari del DOGV 8830, del 09-06-2020 (2020/4047)

Informació pública de la modificació puntual número 42 del Pla general.
-----------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4047


Data del document
:   28-05-2020

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la modificació puntual número 42 del Pla general. [2020/4047]  
El Ple de l'Ajuntament, en la sessió ordinària realitzada el dia 21 de maig de 2020, ha adoptat acord amb la següent part dispositiva:  
  
  
Primer. Sotmetre a informació pública durant un període de quaranta-cinc dies la modificació puntual núm. 42 del Pla general de Borriana, presentada en data 4 de març de 2020 (RE 956) per Silvia Amiguet Martínez, que té per objecte possibilitar que mitjançant la formulació d'un estudi de detall es puguen establir vials privats que donen accés a parcel·les sense front a la via pública en la subzona qualificada com a UFH d'habitatge unifamiliar en filera o agrupat. Sobre aquest tema s'afig l'apartat f a l'article 6.26.2 de la secció tercera de les Normes urbanístiques del Pla general, amb el següent tenor literal:  
«f) Quan en un conjunt d'habitatges unifamiliars de tipologia en filera o aïllada, calga establir vials privats per a donar accés a parcel·les sense front a la via pública, serà obligatòria la formulació d'un estudi de detall que inclourà, a més d'aquests vials, la parcel·lació prevista. L'ample mínim d'aquests vials privats serà de 6 m. El nombre màxim d'habitatges possibles serà d'un per cada 200 m² de superfície del total de l'actuació, o fracció superior a 150 m², subjectes a les condicions establides per a aquesta subzona UFH. La superfície mínima de parcel·la vinculada a cada habitatge no podrà ser, en cap cas, inferior a 125 m², dels quals un mínim de 40 m² estaran lliures d'edificació, constituint una àrea enjardinada. Els habitatges quedaran subjectes a les condicions establides per a aquesta subzona UFH, amb l'excepció que les distàncies mínimes de reculada a carrer i a límits laterals vindran definides pel mateix estudi de detall de parcel·lació, que respectarà una distància mínima de 2 metres als esmentats límits.»  
  
Segon. Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal, advertint de la possibilitat de formular al·legacions i observacions; es podrà aportar tot tipus de documentació o mitjans de prova que estimen adequats per a donar-hi suport, durant el termini de quaranta-cinc dies hàbils, comptadors des de l'endemà de la publicació de l'anunci en el DOGV.  
Durant tot el procediment la documentació diligenciada i completa estarà dipositada, per a consulta pública, els dies hàbils en horari de 09.00 a 14.00 hores, en la Secció II/ Negociat d'Ordenació del Territori, Urbanisme i Patrimoni, situada a la planta tercera de l'Ajuntament de Borriana, a la plaça Major, núm. 1. Així mateix, les persones interessades poden examinar el document en l'apartat d'urbanisme del tauler d'anuncis de l'adreça electrònica   
https://burriana.sedelectronica.es/board.  
  
Tercer. Dins del tràmit de consultes, sol·licitar informe a les empreses subministradores d'aigua, energia elèctrica, gas, telefonia i telecomunicacions que puguen resultar-ne afectades, amb la remissió d'una còpia de la modificació puntual núm. 42 en format digital i amb la concessió d'un termini de 45 dies, comptadors des de la recepció, perquè puguen examinar la documentació i formular les observacions que estimen convenients.  
  
Quart. Contra el present acord, com a acte de tràmit que no posa fi a la via administrativa, no es pot interposar cap recurs, sense perjudici que puga exercir-se el que s'estime pertinent.  
  
Els terminis més amunt assenyalats s'iniciaran el següent dia hàbil de quan deixe de tindre efecte la declaració de l'estat d'alarma per a la gestió de la situació de crisi sanitària ocasionada per la Covid-19, decretat pel Govern amb el Reial decret 463/2020, de 14 de març.  
  
  
Borriana, 28 de maig de 2020.- L'alcaldessa presidenta: Maria Josep Safont i Melchor.